**Međunarodni savez za sjećanje na holokaust** (engl. *International Holocaust Remembrance Alliance*, skraćeno *IHRA*) – do siječnja 2013. poznat i kao Radna skupina za međunarodnu suradnju na području obrazovanja, sjećanja i istraživanja o holokaustu (engl. *Task Force for International Cooperation on Holocaust Education, Remembrance and Research*) – međunarodna je organizacija osnovana 1998. koja ujedinjuje predstavnike vlada država članica i ugledne stručnjake iz raznih nevladinih udruga s ciljem stalnog jačanja aktivnosti u unaprjeđenju i promicanju obrazovanja o holokaustu, istraživanja i čuvanja sjećanja u cijelom svijetu u skladu s obvezama iz Deklaracije Stockholmskog međunarodnog foruma o holokaustu. Savez okuplja 35 država članica i 10 država promatrača.

Historija
---------

### Stockholmski međunarodni forum o holokaustu

Međunarodni savez za sjećanje na holokaust utemeljen je 1998. na inicijativu tadašnjega švedskoga premijera Görana Perssona. Nakon istraživanja iz 1997. koje je pokazalo da mnogi učenici u Švedskoj ne znaju dovoljno o holokaustu, Persson je odlučio o tome pokrenuti raspravu u parlamentu. Uvidjevši da „borba protiv neznanja o holokaustu zahtijeva međunarodno partnerstvo", za potporu u osnivanju međunarodne organizacije za promicanje obrazovanja o holokaustu, sjećanja i istraživanja obratio se, među ostalima, tadašnjem američkom predsjedniku Billu Clintonu i britanskom premijeru Tonyju Blairu.

U povodu obilježavanja 55. godišnjice oslobođenja Auschwitza 27. siječnja 1945. od 26. do 28. siječnja 2000. održan je Stockholmski međunarodni forum o holokaustu, koji je okupio visoke političke čelnike i dužnosnike iz više od četrdeset država kako bi se građanski i vjerski vođe sastali s preživjelima, profesorima i povjesničarima. Elie Wiesel, židovski književnik, politički aktivist i dobitnik Nobelove nagrade, bio je počasni predsjedavajući, a profesor Yehuda Bauer viši akademski savjetnik tog Foruma. Njemački sociolog Helmut Dubiel primijetio je da je Stockholmski međunarodni forum o holokaustu „održan u atmosferi koju je pratilo desničarsko nasilje i spektakularan uspjeh desničarskih stranaka na izborima. Ipak, kraj tisućljeća i obljetnica Auschwitza predstavljali su referentnu točku za osnivanje transnacionalne unije za borbu protiv genocida".

Nakon prvog Foruma, Stockholmski međunarodni forum o holokaustu sazvan je još tri puta: 2001. na temu „Borba protiv netolerancije", 2002. na temu „Istina Pravda i pomirenje" i 2004. na temu „Sprječavanje genocida".

### Deklaracija Stockholmskog međunarodnog foruma o holokaustu

Deklaracija Stockholmskog međunarodnog foruma o holokaustu – koju ne treba brkati sa Stockholmskom deklaracijom UN-a iz 1972. – temeljni je dokument Međunarodnoga saveza za sjećanje na holokaust. Sastoji se od osam paragrafa koji naglašavaju važnost obrazovanja, sjećanja i istraživanja holokausta.

 *»Dok je čovječanstvo još uvijek izranjavano genocidom, etničkim čišćenjem, rasizmom, antisemitizmom i ksenofobijom, međunarodna zajednica dijeli veliku odgovornost u borbi protiv tih zala. Zajedno moramo braniti strašnu istinu o holokaustu zbog onih koji tu istinu poriču. Moramo ojačati moralnu predanost naših naroda i političku predanost naših vlada kako bismo osigurali da budući naraštaji mogu razumjeti uzroke holokausta i razmisliti o njegovim posljedicama.«*   
 — Deklaracija Stockholmskog međunarodnog foruma o holokaustu: Paragraf 3.

Države članice
--------------

Stanje: 18. studenog 2023.| Država članica | Godina pristupanja |
| --- | --- |
|  Argentina | 2002 |
|  Australija | 2019 |
|  Austrija | 2001 |
|  Belgija | 2005 |
|  Bugarska | 2018 |
|  Češka | 2002 |
|  Danska | 2004 |
|  Estonija | 2007 |
|  Finska | 2010 |
|  Francuska | 1999 |
|  Grčka | 2005 |
|  Hrvatska | 2005 |
|  Irska | 2011 |
|  Italija | 1999 |
|  Izrael | 1998 |
|  Kanada | 2009 |
|  Kosovo | 2023 |
|  Latvija | 2004 |
|  Litvanija | 2002 |
|  Luksemburg | 2003 |
|  Mađarska | 2002 |
|  Nizozemska | 1999 |
|  Norveška | 2003 |
|  Njemačka | 1998 |
|  Poljska | 1999 |
|  Portugal | 2019 |
|  Rumunija | 2004 |
|  Severna Makedonija | 2021 |
|  Sjedinjene Američke Države | 1998 |
|  Slovačka | 2005 |
|  Slovenija | 2011 |
|  Srbija | 2011 |
|  Španija | 2008 |
|  Švedska | 1998 |
|  Švicarska | 2004 |
|  Ujedinjeno Kraljevstvo | 1998 |

Države promatrači
-----------------

Vlada bilo koje države članice Ujedinjenih naroda može podnijeti zahtjev za članstvo u Međunarodnom savezu za sjećanje na holokaust. Po odobrenju Plenuma IHRA-e, kandidat u početku biva prihvaćen kao država-promatrač te može sudjelovati u radnim skupinama i plenarnim skupštinama IHRA-e. Država-kandidat treba uspostaviti Dan sjećanja na holokaust (27. siječnja ili neki drugi datum po vlastitom izboru), a Vlada te države treba jasno pokazati predanost javne politike obrazovanju o holokaustu i uvjeriti IHRA-u da su državni arhivi, koji se bave razdobljem holokausta (1933. – 1950.), dostupni za akademska, obrazovna i javna istraživanja njene povijesti tijekom razdoblja holokausta.

* Albanija
* Bosna i Hercegovina
* Brazil
* Cipar
* Moldavija
* Monako
* Novi Zeland
* Salvador
* Turska
* Urugvaj

Izvori
------

1. 1 2 3  Međunarodni savez za sjećanje na holokaust – IHRA. Ministarstvo znanosti i obrazovanja RH. Archived from the original on July 27, 2022. Preuzeto January 21, 2023.
2. 1 2  Stockholm Declaration (en). IHRA. Archived from the original on December 17, 2022. Preuzeto January 21, 2023.
3. 1 2  Countries & Membership (en). IHRA. Archived from the original on 2022-02-08. Preuzeto January 21, 2023.
4. ↑  Vlada uspostavila Nacionalno koordinacijsko tijelo za predsjedanje Međunarodnim savezom za sjećanje na holokaust. Vlada RH. Archived from the original on January 20, 2023. Preuzeto January 21, 2023.
5. ↑  Congratulatory remarks by former Swedish Prime Minister Göran Persson, u: *Task Force for International Cooperation on Holocaust Education, Remembrance, and Research: Ten Year Anniversary Book* (2009), str. 8 (engleski).
6. ↑  Holocaust Forum Seeks Lessons from History (January 26, 2000).
7. 1 2  Dubiel, Helmut (2003-01-01). „The Rememberance of the Holocaust as a Catalyst for a Transnational Ethic?". *New German Critique* (90): 59–70. DOI:10.2307/3211108. JSTOR 3211108.
8. ↑  The Stockholm Declaration (en). The Living History Forum. Archived from the original on December 8, 2022. Preuzeto January 22, 2023.
9. ↑  The Stockholm International Forum Conferences (2000–2004).
10. ↑  Jens Kroh: *Transnationale Erinnerung: Der Holocaust im Fokus geschichtspolitischer Initiativen*, Frankfurt: Campus, 2006.
11. ↑  „IHRA welcomes Australia as 33rd Member Country". IHRA. June 11, 2019. Arhivirano iz originala na datum 2022-08-14. Pristupljeno 2023-11-16.
12. ↑  „Kosovo adopts IHRA antisemitism definition". The Jerusalem Post | JPost.com. Arhivirano iz originala na datum 2023-06-10. Pristupljeno 2023-11-16.
13. ↑  „Portugal Becomes 34th International Holocaust Remembrance Alliance Member". www.algemeiner.com. December 5, 2019.
14. ↑  () IHRA – Membership and Application Procedure. Arhivirano 21. siječnja 2023. Pristupljeno 23. siječnja 2023.

Vanjske poveznice
-----------------

* International Holocaust Remembrance Alliance, službene mrežne stranice ()

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 315105043
* LCCN: no2015089098
* NKC: zmp2018979588

 |